|  |  |
| --- | --- |
| Numri i lëndës: | 2019:121359 |
| Datë: | 26.07.2023 |
| Numri i dokumentit: | 04525935 |

**P.nr.36/18**

**GJYKATA THEMELORE NË PRISHTINË- DEGA NË LIPJAN**, me gjyqtarin individual Selman Salihi, me pjesmarrjen e sekretares juridike Hanife Ibrahimi, në lëndën penale kundër të akuzuarit H. R. nga fshati Ll. K. L., të cilin e akuzon PTH në Prishtinë me aktakuzën e saj PP/II.nr.6539/17 të dt.19.01.2018, për shkak të veprës penale Lidhja e paautorizuar në shërbime nga neni 323 i KPRK -së me dt.24.07.2023 merr këtë:

**A K T V E N D I M**

**I.HUDHET** aktakuza e Prokurorisë Themelore nёPrishtinë, PP/II.nr.6539/17 të dt.19.01.2018.

**II.PUSHOHET** procedura penale ndaj tё pandehurit H. R., nga fshati Llugë K. Lipjan, për shkak të veprës penale Lidhja e paautorizuar në shërbime nga neni 323 i KPRK-së, pasi qё ka arritur parashkrimi absolut i ndjekjes penale .

E dëmtuara KEDS, me seli në Prishtinë, për realizimin e kërkesës pasuroro-juridike udhëzohet në kontest civil.

Shpenzimet e procedurёs penale mbesin barrё e mjeteve buxhetore tё kёsaj gjykate.

**A r s y e t i m**

Prokuroria Themelore nёPrishtinё, ka paraqitur aktakuzën e saj PP/II.nr.6539/17 të dt.19.01.2018, kundёr të pandehurit H. R.për shkak të veprës penale Lidhja e paautorizuar në shërbime nga neni 323 i KPRK-së.

Gjyqtari i vetёm gjykues me rastin e shqyrtimit dhe vlerёsimit të shkresave të lëndës, konstatoi se në rastin konkret është arritur parashkrimi absolut i ndjekjes penale, andaj edhe u vendos si ne dispozitiv te këtij aktvendimi.

Nga shkresat e lëndes shihet se vepra penale pёr të cilën akuzohet i pandehuri ёshtё kryer me prej datës së pacaktuar e deri me datën 27.06.2017 dhe parashkrimi i ndjekjes penale pёr veprën penale pёr të cilën akuzohet i pandehuri sipas dispozitës se nenit 106 par. 1 pika 5 të KPRK-së, parashihet se “Ndjekja penale nuk mund të ndёrmirret nëse nga kryerja e veprës penale të dënueshme me më shumë se një vit burgim kanë kaluar 3 vite”, poashtu sipas dispozitёs sё nenit 107 par. 8 tё KPRK-së, po tё njёjtit Kod parashihet “ Ndjekja penale ndalohet nё çdo rast kur tё ketё kaluar dyfishi i kohёs sё afatit tё parashkrimit (ndalesa absolute mbi ndjekjen penale).

Duke pasur parasysh se afati i parashkrimit fillon nga dita kur është kryer vepra penale me dt.27.10.2017 dhe ka kaluar me tepër se gjashtë vite.

Vendimi lidhur me kompenzimin e shpenzimeve procedurale dhe paushallit gjyqёsor ёshtё marrё nё bazё tё nenit 454 par. 1 tё KPPK-sё, ndërsa vendimi lidhur me kёrkesёn pasurore-juridike ёshtё marrё konform nenit 463 par. 3 tё KPPK-sё.

Nga kёto arsye gjykata vendosi si nё dispozitiv tё kёtij aktvendimi

**GJYKATA THEMELORE NË PRISHTINË- DEGA NË LIPJAN,**

**Departamenti i Pёrgjithshёm Penal**

**P.nr.36/18 me datën 24.07.2023**

**Gjyqtari**

**Selman Salihi**

**UDHËZIM JURIDIK**: Kundër këtij aktvendimi është e lejuar ankesa në afat prej 3 (tre)dite nga dita e pranimit të këtij aktvendimi. Ankesa i drejtohet Gjykatës së Apelit në Prishtinë nëpërmes kësaj gjykate.